หุ้นสหรัฐฯปิดบวกเล็กน้อย
ตลาดหุ้นสหรัฐปิดในแดนบวก จากแรงขับเคลื่อนภาคประกันสุขภาพ ขณะที่ราคาน้ำมันดิบฟื้นตัวปิดบวกเล็กน้อย
31 มี.ค. 2555

ตลาดหุ้นสหรัฐปิดในแดนบวก จากแรงขับเคลื่อนภาคประกันสุขภาพ ขณะที่ราคาน้ำมันดิบฟื้นตัวปิดบวกเล็กน้อย
ตลาดหุ้นวานนี้(30มี.ค.) ปิดบวกเล็กน้อยในวันสุดท้ายของไตรมาสแรก แต่โดยรวมแล้วนับเป็นไตรมาสที่เพิ่มขึ้นอย่างแข็งแกร่งที่สุดในรอบกว่า 2 ปี หลังได้แรงขับเคลื่อนจากภาคประกันสุขภาพและสินค้าอุปโภคบริโภคที่จำเป็น       ดัชนีหุ้นดาวโจนส์ เพิ่มขึ้น 66.22 จุด (0.50 เปอร์เซ็นต์) ปิดที่ 13,212.04 จุด แนสแดค ลดลง 3.79 จุด (0.12 เปอร์เซ็นต์) ปิดที่ 3,091.57 จุด เอสแอนด์พี เพิ่มขึ้น 5.19 จุด (0.37 เปอร์เซ็นต์) ปิดที่ 1,408.47 จุด ขณะที่ราคาน้ำมันดิบฟื้นตัวปิดบวกเล็กน้อย หลังมีข่าวสหรัฐฯเตรียมคว่ำบาตรรอบใหม่ต่อภาคพลังงานของอิหร่าน  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤษภาคม เพิ่มขึ้น 24 เซนต์ ปิดที่ 103.02 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 49 เซนต์ ปิดที่ 122.88 ดอลลาร์ต่อบาร์เรล